Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: kikapcsolták. Az ügyben az állampolgári jogok országgyûlési biztosáról szóló 1993. évi LIX. törvény (Obtv.) alapján
Paragraph Index: 406

2. A kilakoltatási eljárás Az eljárásban elsõként a kilakoltatás tényét kellett megállapítanunk. Budapest-Zugló Önkormányzat ugyanis mindvégig azzal érvelt: nem volt hivatalosan tudomásuk arról, hogy az ingatlanban – az elõszerzõdés alapján elhelyezésre kerülõ bérlõkön kívül – más családok is éltek. A kerület polgármestere szeptember 12-én kelt levelében tagadta a kilakoltatás tényét, jelezte azonban, hogy az épületen közleményt tettek ki az épület birtokba adásának idõpontjáról, illetve figyelmeztetést az épület bontása tárgyában, felhíva az épületben esetlegesen jogellenesen tartózkodó személyeket a helyiségek haladéktalan elhagyására. (A közlemény az önkényes lakáshasználók által lakott ingatlanrész bejáratára volt kifüggesztve, 2006. 09. 05-tõl 2006. 09. 11-ig.) Az ügy számos körülménye alapján azonban cáfolhatatlan, hogy az érintett családok ingatlanban tartózkodásáról hivatalosan is tudomása volt az Önkormányzatnak: – Panaszosaink elmondása alapján arról értesültünk, hogy már 2003-ban jártak az ingatlanban önkormányzati dolgozók. – Budapest-Zugló Önkormányzat gyámhatóságának egy, a panaszos legnagyobb gyermekének ügyében 2006 júniusában hozott határozatában kifejezetten szerepel a Thököly út 31. sz. alatti ingatlan, mint a panaszos és családja nem bejelentett tartózkodási helye. – A fentieken kívül a Gyermekjóléti és Családsegítõ Szolgálat munkatársának jelentésébõl is kiderült, hogy a panaszos és három gyermeke a Thököly út 31. sz. alatti üzlethelyiségben lakott. – Az épület bontásáról szóló, illetve a helyiségek elhagyására felhívó közleménybõl egyértelmûen kiderül: az önkormányzatnak tudomása volt arról, hogy az ingatlanban tartózkodnak jogcím nélküli, illetve önkényes státuszú személyek. – Az önkormányzatnak legkésõbb a mellékhelyiségek lezárását követõen a sajtóból értesülniük kellett arról, hogy családok laknak az érintett üzlethelyiségekben. – A tisztségviselõk állításai is ellentmondásosak: a polgármester, illetve a jegyzõ hivatalos álláspontja értelmében ugyan nem tudtak az ott tartózkodókról, az alpolgármester azonban „deviáns, bûnözõ elemekrõl” beszélt az ingatlan kapcsán. 2007/67/II. szám Megállapítottuk tehát, hogy a Thököly út 31. sz. alatti ingatlan nem lakás céljára szolgáló üzlethelyiségeibõl kilakoltatták az ott önkényes beköltözõként élõ családokat, köztük panaszosainkat is. A kilakoltatási eljárás jogszerûségének vizsgálatánál releváns lehet a kilakoltatott személyek jogi státusza. Amint azt a fentiekben megállapítottuk, a Thököly út 31. sz. alatti nem lakás céljára szolgáló helyiségekbõl kilakoltatott személyek önkényes beköltözõknek minõsültek.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes